
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 55 

30 ΙανουαρΙου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτααης εμβαδού σαράντα οκτώ 
(48) στρεμμάτων στη θέση «Αγια Κυριακή» Κοινότη- 
τος Περιβολίων Νομού Χανιών . 1 

Κήρυξη αναδασωτέας έκτασης εμβαδού 150 τετρ. μέ¬ 
τρων στη θέση Κάτω Κάμπο, κόμβος Γεωργιουπό- 
λεως - Βρυσών Κοινότητος Μάζας Νομού Χανιών 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός του 
εγκεκριμένου σχεδίου περιοχή του Δήμου Κηφισιάς 
(Ν. Αττικής), για την εκτέλεση του επείγοντος στε- 
γαστικοϋ προγράμματος «ΚΑΤΩ ΚΗΦΙΣΙΑ III» του 
Οργανισμού Εργατικής Κατοικίας (Ο.Ε.Κ.) και καθο¬ 
ρισμός όρων και περιορισμών δόμησης αυτού. ... 3 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 6311 (1) 

Κήρυξη αναδασωτέας έκτασης εμβαδού σαράντα οκτώ 
(48) στρεμμάτων στη θέση «Αγία Κυριακή» Κοινότητος 
Περιβολίων Νομού Χανιών. 

Ο ΑΝΑΠΛ. ΠΕΡΙΦΕΡΕΙΑΚΟΥ ΔΙΕΥΘΥΝΤΗ Ν. ΧΑΝΙΩΝ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο¬ 
κέντρωσης», όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Τις διατάξεις του άρθρου 117 του Συντάγματος των 
Ελλήνων. 


3. Τις διατάξεις του Ν. 998/79 «περί προστασίας δασών 
κ.τ,λ.» και ειδικότερα: α) του άρθρου 41 παρ. 1 και β) του 
άρθρου 38 παρ. 1. 

4. Τις διατάξεις του Υπουργείου Γεωργίας: α) 160417/ 
1180/8.7.1980 και β) 182447/3049/24.9.1980. 

5. Την υπ' αριθμ. 6220/96 εισηγητική έκθεση της Δ/ 
νσης Δασών Χανιών σχετική με την κήρυξη ως αναδασω¬ 
τέας της εκτάσεως που αναφέρεται στο θέμα της παρού¬ 
σας αποφάσεως, λόγω παράνομης εκχέρσωσης, αποφα¬ 
σίζουμε: 

Κηρύσσουμε αναδασωτέα την εκχερσωμένη έκταση 
στη θέση Αγία Κυρικαή περιοχής Κοινότητας Περιβολίων, 
επαρχίας Κυδωνιάς, Νομού Χανιών, εμβαδού σαράντα 
οκτώ (48) στρεμμάτων. Η αναδασωτέα έκταση απεικονί¬ 
ζεται κατά θέση, σχήμα και μέγεθος πάνω σε απόσπασμα 
χάρτη κλίμακας 1:5.000, με διάγραμμα υπό στοιχεία Α, Β, 
Γ, Δ, Ε Κ, Λ, Μ, Ν. Ο χάρτης αυτός που είναι θεωρημέ¬ 
νος από το Δ/ντή Δασών Χανιών προσαρτάται αναπόσπα¬ 
στα στην παρούσα απόφασή μας. Η κομμένη έκταση συ¬ 
νορεύει: 

Ανατολικά: ρέμα ελαιώνα. 

Δυτικά: δασική έκταση. 

Βόρεια: δασική έκταση. 

Νότια: δασική έκταση. 

Σκοπός της κηρύξεως της ανωτέρω εκτάσεως ως ανα¬ 
δασωτέας είναι η διατήρηση του δασικού χαρακτήρα αυ¬ 
τής, η αποκατάσταση με φυσική αναγέννηση της αυτοφυ¬ 
ούς βλάστησης και ο αποκλεισμός της διάθεσης αυτής για 
άλλη χρήση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 23 Δεκεμβρίου 1996 

Ο Αναπλ. Περιφερειακού Διευθυντή 
Μ. ΦΡΑΙΔΑΚΗΣ 

Αριθ. 6044 (2) 

Κήρυξη αναδασωτέας έκτασης εμβαδού 150 τετρ. μέ¬ 
τρων στη θέση Κάτω Κάμπο, κόμβος Γεωργιουπόλεως 

- Βρυσών Κοινότητος Μάζας Νομού Χανιών. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΧΑΝΙΩΝ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο¬ 
κέντρωσης», όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Τις διατάξεις του άρθρου 117 του Συντάγματος των 
Ελλήνων. 

3. Τις διατάξεις του Ν. 998/79 «περί προστασίας δασών 
κ.τ.λ.» και ειδικότερα: 

α) του άρθρου 41 παρ. 1 και β) του άρθρου 38 παρ. 1 

4. Τις διατάξεις του Υπουργείου Γεωργίας: α) 160417/ 
1180/8.7.1980 και β) 182447/3049/24.9.1980. 

5. Την υπ’ αριθμ. 6043 εισηγητική έκθεση της Δ/νσης 
Δασών Χανιών σχετική με την κήρυξη ως αναδασωτέας 
της εκτάσεως που αναφέρεται στο θέμα της παρούσας 
αποφάσεως λόγω παράνομης υλοτομίας, αποφασί¬ 
ζουμε: 

Κηρύσσουμε αναδασωτέα την υλοτομουμένη παράνομη 


δασική έκταση στη θέση Κάτω Κάμπο περιοχής Κοινότη¬ 
τας Μάζας επαρχίας Αποκορώνου, Νομού Χανιών, εμβα¬ 
δού 150 τετρ. μέτρων. 

Η αναδασωτέα περιοχή που περικλείεται από τα στοι¬ 
χεία Α, Β, Γ, Δ του συνημμένου τοπογραφικού διαγράμμα¬ 
τος, το οποίο είναι αναπόσπαστα προσαρτημένο στην πα¬ 
ρούσα απόφασή μας και θεωρημένο από τον Προϊστάμενο 
της Δ/νσης Χανιών, έχει δε όρια: 

Ανατολικά: Αγροτικές εκτάσεις. 

Δυτικά: Αγροτική έκταση. 

Βόρεια: Ρέμα. 

Νότια: Αγροτικές εκτάσεις. 

Σκοπός της κηρΰξεως της ανωτέρω εκτάσεως ως ανα¬ 
δασωτέας είναι η διατήρηση του δασικού χαρακτήρα αυ¬ 
τής, η αποκατάσταση με φυσική αναγέννηση της υλοτο- 
μουμένης αυτοφυιούς βλάστησης και ο αποκλεισμός της 
διάθεσης αυτής για άλλη χρήση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Περιφερειακός Διευθυντής Χανιών 
Μ. ΦΡΑΪΔΑΚΗΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 106760/7300 (3) 

Έγκριση τοπικού ρυμοτομικού σχεδίου στην εκτός του 
εγκεκριμένου σχεδίου περιοχή του Δήμου Κηφισιάς (Ν. 
Αττικής), για την εκτέλεση του επείγοντος στεγαστι- 
κού προγράμματος «ΚΑΤΩ ΚΗΦΙΣΙΑ III» του Οργανι¬ 
σμού Εργατικής Κατοικίας (Ο.Ε.Κ.) και καθορισμός 
όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με 
την παρ. 13 του άρθρου 8 του Ν. 1512/1985 «Τροποποί¬ 
ηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» (Α' 
4) και τροποποιήθηκε με την παρ. 1 του άρθρου 29 του Ν. 
2224/1994 «Ρύθμιση θεμάτων εργασίας, συνδικαλιστι¬ 
κών δικαιωμάτων υγιεινής και ασφάλειας των εργαζομέ¬ 
νων και οργάνωσης Υπουργείου Εργασίας και των επο- 
πτευομένων από αυτό Νομικών Προσώπων και άλλες δια¬ 
τάξεις» (Α' 112) και την παρ 3 του άρθρου 27 του Ν. 
1947/1991 (Α' 70). 

2. Τις διατάξεις του άρθρου 3 του Ν. Δ/τος της 
17.7.1923 «περί σχεδίων πόλεων κ.λπ.» (Α' 228), όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081/1992 (Α' 
154). 

4. Τις διατάξεις των άρθρων 7, 8, 9 και 16 του Ν. 1577/ 
1985 «Γενικός Οικοδομικός Κανονισμός» (Α' 210), όπως 
τροποποιήθηκαν με το άρθρο 13 (παρ. 1, 2 και 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (Ο.Κ.Χ.Ε.) και άλλες σχετικές διατάξεις» 
(Α' 141) και με το άρθρο 1 (παρ. 3 και 4) του Ν. 1772/1988 
«Τροποποίηση διατάξεων του Ν. 1577/ 1985 «ΓΟΚ» και 
άλλες σχετικές διατάξεις» (Α' 91). 

5. Την αριθ. Δ17α/03/99/Φ.2.2.1/29.10.1996 από¬ 
φαση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 
διοτήτων του Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων Χρήστο Βερελή και Θε¬ 
όδωρο Κολιοπάνο» (1006Β/4.11.1996). 


6. Το υπ’ αριθ. 37433/1280/27.12.1995 έγγραφο της 
Διεύθυνσης Οικιστικής Πολιτικής και Κατοικίας προς το 
Δήμο Κηφισιάς' για τήρηση της νόμιμης διαδικασίας και ότι 
η προθεσμία του άρθρου 31 παρ. 2 του Π. Δ/τος 323/ 

1989 «Κωδικοποίηση σε ενιαίο κείμενο νόμου με τίτλο 
«Δημοτικός και Κοινοτικός Κώδικας» των ισχυουσών δια¬ 
τάξεων του Δημοτικού και Κοινοτικού Κώδικα, όπως τρο¬ 
ποποιήθηκαν και συμπληρώθηκαν» (Α' 146) πέρασε άπρα¬ 
κτη. 

7. Τις 204/1992 και 167/1995 γνωμοδοτήσεις του Δη¬ 
μοτικού Συμβουλίου Κηφισιάς. 

8. Την 617/1995 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή του Δήμου 
Κηφισιάς (Ν. Αττικής) για την εκτέλεση του επείγοντος 
στεγαστικού προγράμματος «ΚΑΤΩ ΚΗΦΙΣΙΑ III» του Ορ¬ 
γανισμού Εργατικής Κατοικίας (ΟΕΚ) με τη δημιουργία: 

α) των 1, 2 και 3 οικοδομικών τετραγώνων και 

β) οδών και χώρου στάθμευσης, όπως οι ρυθμίσεις αυ¬ 
τές φαίνονται στο σχετικό χρωματισμένο πρωτότυπο διά¬ 
γραμμα σε κλίμακα 1:500, που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την 
106769/1996 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

2. Στο πρόσωπο των οικοπέδων οικοδομή μένων ή μη 
επιβάλλεται προκήπιο πλάτους τριών (3,00) μέτρων, όπως 
φαίνεται στο παραπάνω διάγραμμα. 

3. Οι όροι και περιορισμοί δόμησης των οικοδομήσιμων 
χώρων ορίζονται ως εξής: 

I) Μέγιστο ποσοστό κάλυψης: τριάντα πέντε τοις εκατό 
(35%) της επιφανείας τους. 

II) Συντελεστής δόμησης: ογδόντα τρία εκατοστά 
(0,83). 

III) Μέγιστο επιτρεπόμενο ύψος των κατοικιών: δέκα έξι 
(16.00) μέτρα συμπεριλαμβανομένης και της στέγης, η 
κατασκευή της οποίας είναι υποχρεωτική. 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 1996 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΟΛΙΟΠΑΝΟΣ 

